b'\n_START_ARTICLE_\nDaniel Didavi\n_START_SECTION_\nSeurajoukkueura\n_START_PARAGRAPH_\nDidavi on VfB Stuttgartin kasvatti. H\xc3\xa4n debytoi seuran edustusjoukkueen paidassa Bundesliigassa elokuussa 2010 Borussia Dortmundia vastaan. Kauden 2011\xe2\x80\x932012 Didavi oli lainassa Bundesliigan 1. FC N\xc3\xbcrnbergiss\xc3\xa4. H\xc3\xa4n teki avausmaalinsa Bundesliigassa joulukuussa 2011 Bayer Leverkusenia vastaan. H\xc3\xa4n pelasi lainasopimuksensa aikana 23 ottelua tehden niiss\xc3\xa4 yhdeks\xc3\xa4n maalia. Ensimm\xc3\xa4isen Bundesliiga-maalinsa Stuttgartin paidassa Didavi teki huhtikuussa 2014 Borussia M\xc3\xb6nchengladbachia vastaan. Maali oli Didavin kauden ainoa seitsem\xc3\xa4ss\xc3\xa4 ottelussa._NEWLINE_Hein\xc3\xa4kuussa 2016 Didavi siirtyy Bundesliigan VfL Wolfsburgiin vuoteen 2021 kattavalla sopimuksella.\n_START_SECTION_\nMaajoukkueura\n_START_PARAGRAPH_\nDidavi on pelannut Saksan alle 17-, alle 18-, alle 20- ja alle 21-vuotiaiden maajoukkueissa.'